								  			Проект!

Д О П Ъ Л Н И Т Е Л Н О   С П О Р А З У М Е Н И Е

№ 2 от .................. г.

Към договор за концесия  №722/26.09.2006 г., 
ведно с допълнително споразумение № 1058/04.10.2016 г.
	
Днес, ........ 2026 год. в град Пазарджик, на основание чл. 21, ал. 1, т. 8 във връзка с ал. 2 от ЗМСМА, чл. 34, ал. 1, чл. 40, ал. 2, т. 1, чл. 136, ал. 1, чл. 137, ал. 1, т. 1, във връзка с ал. 3, чл. 141, ал. 1 и ал. 2 и § 5, ал. 1 и ал. 2 от Преходните и заключителните разпоредби на Закона за концесиите, във връзка с чл. 3, ал. 1 и ал. 2 от Договор за концесия № 722/26.09.2006 г. и в изпълнение на Решение № ... от ........2026 г., взето с Протокол № ... на Общински съвет – Пазарджик, се сключи настоящото Допълнително споразумение към Договор № 722/26.09.2006 г., ведно с допълнително споразумение № 1058/04.10.2016 г. за възлагане на концесия върху обект – публична общинска собственост, представляващ:
- поземлен имот с идентификатор 30572.123.1 по кадастралната карта и кадастралните регистри на с. Звъничево, одобрени със Заповед № РД-18-64/30.06.2017 г. на Изпълнителен директор на АГКК – София;
- площ на имота: 54 237 кв. м.;
- трайно предназначение на територията: територия, заета от води и водни обекти;
- начин на трайно ползване: воден обект – блато;
- местонахождение на имота: обл. Пазарджик, общ. Пазарджик, с. Звъничево, местност „Алчака“;
- граници на имота: ПИ с идентификатори: 48876.18.34, 48876.18.28, 30572.127.7, 30572.123.4, 30572.123.2, 30572.125.6;
- последно актуван с Акт за публична общинска собственост № 1686/18.05.2026 г., 

между:
ОБЩИНА ПАЗАРДЖИК, ЕИК: 000351736, седалище и адрес на управление: гр. Пазарджик, бул. „Българя” № 2, представлявана от Петър Куленски – Кмет на Общината, от една страна – като КОНЦЕДЕНТ и СТРАНА по договора   
и
„МАРИАН-88” ЕООД, ЕИК: 112651330, със седалище и адрес на управление: гр. Пазарджик 4400, ул. „Цанко Дюстабанов” № 10, представлявано от Димитър Иванов Николов, в качеството на управител и едноличен собственик на капитала на дружеството, като КОНЦЕСИОНЕР и СТРАНА по договора.
СТРАНИТЕ се съгласиха, че е законосъобразно, целесъобразно и във взаимен интерес да бъде сключено настоящото Допълнително споразумение за изменение на договор за концесия № 722/26.09.2006 г. и допълнително споразумение № 1058/04.10.2016 г., като за целта СТРАНИТЕ се споразумяха следното:

§ 1. В Раздел І от договора “ПРЕДМЕТ НА КОНЦЕСИЯТА” към чл. 3 се добавя нова алинея ал. 3:
(3) Срокът на концесионния договор се удължава с 80 /осемдесет/ месеца, считано от датата на сключване на настоящото Допълнително споразумение.

§ 2. В Раздел І от договора “ПРЕДМЕТ НА КОНЦЕСИЯТА” текстът на чл. 2 става ал. 1 и към него се добавя нова алинея ал. 2: 
(2) Годишното концесионно възнаграждение, дължимо от концесионера за предоставеното му право на ползване на обекта на концесия е в размер 1 312,17 € /хиляда триста и дванадесет евро и 17 цента/ с ДДС.

§ 3. Всички останали клаузи от Договор за концесия № 722 от 26 септември 2006 г. и Допълнително споразумение № 1058/04.10.2016 г. към него,  остават непроменени.

§ 4. Настоящото Допълнително споразумение към договор № 722 от 26 септември 2006 г. е второ по ред и е неразделна част от договора.

§ 5. Това Допълнително споразумение се състави в два еднообразни екземпляра, по един за КОНЦЕДЕНТА и за КОНЦЕСИОНЕРА.




КОНЦЕДЕНТ: 				     		       КОНЦЕСИОНЕР:


ПЕТЪР КУЛЕНСКИ					       ДИМИТЪР ИВАНОВ НИКОЛОВ 
Кмет на Община Пазарджик 			                  Управител на „МАРИАН – 88” ЕООД

